(Aangestuur vanaf Swemmer)
2 Relatiewe digtheid
4 Internasionale swemtoernooie
4.1 Langbaan (50 meter)
4.2 Kortbaan (25 meter)
Die massa van 1 kubieke sentimeter van enige stof is die relatiewe digtheid van die daardie stof. Die relatiewe digtheid van water is 1,0 die van lood 11,41 en die van hout gemiddeld 0,8. Enige voorwerp met ŉ relatiewe digtheid van minder as 1,0 sal in vars water dryf, en sy dryfvermoë is die resultaat van die verskil tussen sy eie relatiewe digtheid en die van water. Enige voorwerp met ŉ relatiewe digtheid van meer as 1,0 se massa is groter as die water wat dit verplaas en dit sal dus sink.
Hoewel die verskillende dele van die menslike liggaam in relatiewe digtheid van die liggaam effens minder as 1,0. Die liggaam sal dus dryf. Die dryfvermoë is egter min, en as die liggaam regop in die water dryf, sal net die boonste deel van die kop bo die water uitsteek. Om dus te kan asemhaal, moet ŉ swemmer op sy rug lê sodat sy gesig bo die water uitsteek. Die longe, wat soos twee groot sponse vol lug is, speel ŉ belangrike rol in die dryfvermoë van die liggaam.
ŉ Swemmer wat sy mond en neus nie bo die water kan hou nie, asem water in en dit vul sy longe. Hierdie verplasing van lug deur water verhoog die liggaam se gemiddelde relatiewe digtheid. As albei longe feitlik met water gevul is, sal die swemmer begin sink, en hy sal verdrink tensy hulp opdaag.
Die volgende nommers word amptelik erken: die vryslag (100, 200 en 400 m vir mans en vroue; 800 m vir vroue en 1 500 m vir mans); die rugslag (100 en 200 m); die borsslag (100 en 200 m); die vlinderslag (100 en 200 m): die wisselslag (200 en 400 m): die wisselslagaflos (4 X 100 m) en die vryslagaflos (4 X 100 m en 4 X 200 m vir mans, 4 X 100 m vir vroue).
Die wisselslag is 'n individuele wedstryd oor 200 of 400 m waar die 4 bekende swemstyle in die volgorde vlinderslag, rugslag, borsslag en vryslag uitgevoer word. By die wisselslagaflos lê 4 swemmers elk 100 min hulle gespesialiseerde swemstyl af, en ŉ swemmer mag eers die water binnegaan wanneer sy spanmaat aan die rand van die swembad geraak het. Die volgorde van die wisselslagnommer is rugslag, borsslag, vlinderslag en vryslag. In die vryslagaflos lê 4 swemmers elk ŉ afstand van 100 of 200 m af.
Vanweë Suid-Afrika se gunstige klimaat is swem een van die gewildste vorme van buitelugvermaak. Die Suid-Afrikaanse Amateurswemunie (SAASU) is in 1900 gestig en is by die internasionale beheerliggaam geaffilieer.
Die eerste georganiseerde swemwedstryd is teen die einde van die 19e eeu gehou en in 1912 het Suid-Afrika vir die eerste keer op internasionale vlak in die sport meegeding, naamlik by die Olimpiese Spele in Stockholm. 'n Twaalfjarige skoolmeisie, Karin Muir, het in 1965 die jongste persoon ter wêreld geword wat 'n wêreldrekord in ŉ georganiseerde sport opgestel het toe sy by 'n swemgala in Brittanje die 110-tree- rugslag in 68,7 sekondes afgelê het.
KENNIS, 1980, ISBN 0798108231, volume 1, bl. 159
Wêreldspektrum, 1982, ISBN 0908409680, volume 27, bl. 57, 58
Ontsluit van "https://af.wikipedia.org/w/index.php?title=Swem&oldid=2059844"
Last edited on 24 Oktober 2019, at 11:32